יחסי ארגנטינה–מקסיקו

יחסי ארגנטינה–מקסיקו הם היחסים הדיפלומטיים בין הרפובליקה הארגנטינאית לבין המדינות המקסיקניות המאוחדות. שתי המדינות חברות בקהילה של אמריקה הלטינית והמדינות הקריביות, G-20, איגוד השילוב האמריקני הלטיני, ארגון מדינות אמריקה, ארגון המדינות האיברו-אמריקאיות והאו"ם.

== היסטוריה ==
[[נשיא מקסיקו אדולפו לופס מטאוס בביקור ממלכתי בארגנטינה במפגש עם נשיא ארגנטינה ארתורו פרונדיסי בבואנוס איירס; 1960.]]
ארגנטינה ומקסיקו חולקות היסטוריה משותפת בשל העובדה ששתי המדינות היו בעבר חלק מהאימפריה הספרדית. במהלך התקופה הקולוניאלית הספרדית, מקסיקו נודעה אז בשם מלכות המשנה של ספרד החדשה והבירה שלה הייתה מקסיקו סיטי, ואילו ארגנטינה נשלטה תחילה ממלכות המשנה של פרו בלימה, ובשנת 1776, ספרד הקימה את מלכות המשנה של ריו דה לה פלטה עם עיר הבירה בבואנוס איירס. בשנת 1810, ארגנטינה וגם מקסיקו הכריזו על עצמאותם מספרד כאשר כל מדינה קיבלה עצמאות בשנת 1816 ו-1821, בהתאמה.

החוזה הדיפלומטי הראשון בין המדינות העצמאות החדשות היה בשנת 1824 כאשר נשיא מקסיקו גוואדלופה ויקטוריה שלח מכתב לממשלת ארגנטינה ובו נאמר כי "לאמריקה [יבשת] יש גורם אחד: אחדותה ועצמאותה."<ref name="SRE">[http://www.sre.gob.mx/images/stories/docnormateca/manexte/embajadas/MOEMArgentina.pdf History of diplomatic relations between Mexico and Argentina ]</ref> בשנת 1880 שלחה ארגנטינה את הקונסול התושב הראשון שלה למקסיקו, ובשנת 1891, מקסיקו שלחה אף היא את הקונסול התושב הראשון שלה לארגנטינה.

במאי 1914, מקסיקו וארצות הברית עמדו על סף הכרזת מלחמה זו על זו על רקע פרשת טמפיקו. באותה תקופה ארגנטינה, יחד עם ברזיל וצ'ילה, השתייכו לקבוצת מדינות ABC. על מנת למנוע מלחמה בין מקסיקו לארצות הברית; דיפלומטים משלוש מדינות דרום אמריקה נפגשו עם גורמי ממשל ממקסיקו ומארצות הברית בניאגרה פולס שבקנדה, כדי למנוע מלחמה ביניהם. ועידת השלום הסתיימה בהצלחה והמלחמה נמנעה.

בשנת 1927, ארגנטינה ומקסיקו שדרגו את משלחותיהם הדיפלומטיות לרמה של שגרירויות. מאז, היחסים הדיפלומטיים בין שתי המדינות נמשכו ללא הפוגה. בשנת 1960, נשיא מקסיקו אדולפו לופס מטאוס הפך לראש המדינה המקסיקני הראשון שערך ביקור ממלכתי בארגנטינה. בשנת 1985 היה הנשיא ראול אלפונסין ראש המדינה הארגנטינאי הראשון שערך ביקור רשמי במקסיקו. מאז נערכו כמה ביקורים נשיאותיים בין שתי המדינות. במהלך שנות ה-70 נשלטה ארגנטינה על ידי גנרלים צבאיים אשר טיהרו את כל מי שלא תמך בהם. במהלך המלחמה המלוכלכת, כמה אלפי אזרחים ארגנטינאים ברחו מהמדינה וביקשו מקלט במקסיקו.<ref>[http://www.taringa.net/posts/info/13094618/Inmigracion-argentina-en-mexico.html Inmigracion Argentina en Mexico ]</ref> בשנת 1982 הכריזו ארגנטינה ובריטניה מלחמה זו על זו עבור איי פוקלנד (הידועים גם בשם המלווינס). מקסיקו נותרה נייטרלית בטענות ארגנטינה כלפי האיים במהלך המלחמה, אולם כיום היא תומכת בחזקת ארגנטינה על האיים.<ref>[http://www.csmonitor.com/1982/0713/071352.html US-Latin bond survives Falklands war]</ref>

לאחרונה שתי המדינות דגלו בסחר דו-צדדי מוגבר ואינטראקציה קרובה יותר בין מרקוסור (שארגנטינה היא חלק ממנה) לברית הפסיפיק (שמקסיקו היא חלק ממנה). בפברואר 2017 קיימו הנשיאים אנריקה פניה נייטו ומאוריסיו מאקרי שיחת טלפון, בה הדגיש הנשיא מאקרי את הקרבה והחברות בין שתי המדינות, והביע את תמיכתה של ארגנטינה במקסיקו כנגד העמדה שאימצה ממשלת ארצות הברית תחת הנשיא דונלד טראמפ לעבר מקסיקו.<ref name="Bosques">[https://centrogilbertobosques.senado.gob.mx/docs/F_Argentina.pdf Bilateral agreements between Mexico and Argentina ]</ref>

== ביקורים רשמיים ==
נשיא מקסיקו [[אנריקה פניה נייטו יחד עם נשיא ארגנטינה מאוריסיו מאקרי במהלך פסגת ה-G-20 בבואנוס איירס; דצמבר 2018.]]
ביקורים רשמיים מארגנטינה למקסיקו<ref>[http://www.senado.gob.mx/index.php?watch=13&mn=1&id=15&lg=53&anio=1 President of Argentina visits Mexico; 1985 ]</ref><ref> </ref><ref>[http://cumbresiberoamerica.cip.cu/?page_id=143 Mandatarios de países que asistieron a la primera reunión cumbre Iberoamericana, Guadalajara, México, 18 y 19 de Julio, 1991. ]</ref><ref>[http://zedillo.presidencia.gob.mx/pages/visitas/ve-arg97.html Visita de Estado del Presidente de la República Argentina (] </ref><ref>[http://zedillo.presidencia.gob.mx/pages/disc/sep00/04sep00-1.html Visita Oficial de Trabajo a México del Presidente Fernando de la Rúa ] </ref><ref>[http://www.jornada.unam.mx/2007/07/30/index.php?section=politica&article=012n1pol Esperan en Argentina que Kirchner anime ingreso de México al Mercosur ]</ref><ref>[http://www.aztecanoticias.com.mx/notas/internacional/50078/cancela-cristina-fernandez-visita-a-mexico Cancela Cristina Fernández visita a México ]</ref>
* הנשיא ראול אלפונסין (1985, 1986, 1987)
* הנשיא קרלוס מנם (1991, 1997)
* הנשיא פרננדו דה לה רואה (2000)
* הנשיא אדוארדו דואלדה (2002)
* הנשיא נסטור קירשנר (2004, 2007)
* הנשיאה כריסטינה פרננדס דה קירשנר (2010, 2011, 2012)

ביקורים רשמיים ממקסיקו לארגנטינה<ref></ref><ref>[http://www.argentina-rree.com/14/14-034.htm Las relaciones con los países latinoamericanos-Echeverría en Argentina ]</ref><ref>[http://zedillo.presidencia.gob.mx/pages/giras/gv-sud96.html Gira Internacional a Sudamérica del Presidente Ernesto Zedillo ] </ref><ref>[http://www.diputados.gob.mx/LeyesBiblio/compila/perm_vfq.htm Permisos concedidos al Presidente de la República Vicente Fox Quesada para ausentarse del territorio nacional ]</ref><ref>[http://www.diputados.gob.mx/sedia/sia/spe/SPE-ISS-01-12.pdf Viajes realizados al extranjero por el C. Felipe Calderón ]</ref>
* הנשיא אדולפו לופס מטאוס (1960).
* הנשיא לואיס אצ'ווריה אלברס (1974).
* הנשיא מיגל דה לה מדריד (1984).
* הנשיא קרלוס סלינס (1990, 1992).
* הנשיא ארנסטו סדייו (1995, 1996).
* הנשיא ויסנטה פוקס (2002, 2004, 2005).
* הנשיא פליפה קלדרון (2008, 2010).
* הנשיא אנריקה פניה נייטו (2012, 2016, 2018).

== הסכמים דו צדדיים ==
שתי המדינות חתמו על הסכמים דו צדדיים רבים כמו הסכם שיתוף פעולה לשימושים השלווים של אנרגיה גרעינית; הסכם להכרה הדדית לתעודות ותארים אקדמיים להשכלה גבוהה; הסכם על הובלה אווירית; הסכם לשיתוף פעולה כלכלי; הסכם לתכנון כלכלי וחברתי; הסכם על העברת אזרחים מורשעים ועמידה בגזר דין פלילי; הסכם שיתוף פעולה למאבק בהתעללות ובסחר לא חוקי של סמים נרקוטיים וחומרים פסיכוטרופיים; הסכם לשיתוף פעולה תיירותי; הסכם לשיתוף פעולה טכני ומדעי; הסכם שיתוף פעולה בתחום הקולנועי; הסכם לקידום והגנה הדדית של השקעות; הסכם להימנעות ממיסוי כפול ולמניעת העלמות מס בענייני מס הכנסה המגיעים מהפעלת אוניות וכלי טיס בתחבורה בינלאומית; הסכם לשיתוף פעולה תרבותי וחינוכי; הסכם בתחום התקשורת לגבי שימוש למען אספקת שירותי לוויין; אמנת שיתוף פעולה בנושא סיוע משפטי בעניינים פליליים; אמנת ההסגרה; הסכם לשיתוף פעולה, סיוע מנהלי הדדי והחלפת מידע בענייני מכס והסכם להימנעות ממיסוי כפול ולמניעת העלמות מס בנוגע למיסים על הכנסה והון עצמי.

== תחבורה ==
קיימות טיסות ישירות בין ארגנטינה למקסיקו עם אארולינאס ארחנטינס ואארומקסיקו.

== יחסי סחר ==
במהלך השנים גדל משמעותית הסחר הדו-צדדי בין ארגנטינה למקסיקו. בשנת 2018 הסתכם המסחר בין שתי המדינות ב-1.9 מיליארד דולר.<ref>[http://www.economia-snci.gob.mx/sic_php/pages/estadisticas/ Mexican Ministry of the Economy: Argentina ] </ref><ref name="trade"> </ref> הייצוא של ארגנטינה למקסיקו כולל: אלומיניום, עור פרה (עור), תרופות ומינרלים גולמיים. היצוא של מקסיקו לארגנטינה כולל: מכוניות וחלקים, אלקטרוניקה (טלפונים ניידים) ומוצרים מבוססי כימיה. בין השנים 1999–2017 השקיעו חברות ארגנטינאיות במקסיקו מעל 6 מיליארד דולר, מה שהפך את ארגנטינה למשקיע ה-14 בגודלה בהשקעות הזרות במקסיקו. מעל 34 חברות ארגנטינאיות פועלות במקסיקו עם מספר חברות ארגנטינאיות רב לאומיות הפועלות במקסיקו כמו חברת ברידאס, גופו ארקור וטכינט. בין השנים 2005–2013 השקיעה מקסיקו בארגנטינה למעלה מ-3.8 מיליארד דולר. בארגנטינה פועלות כמה חברות מקסיקניות רב-לאומיות כמו אמריקה מוביל, סימקס וגרופו בימבו; בין היתר.

== נציגויות דיפלומטיות ==
* ארגנטינה מחזיקה במקסיקו שגרירות במקסיקו סיטי.
* מקסיקו מחזיקה בארגנטינה שגרירות בבואנוס איירס ו-2 קונסוליות בקורדובה ומנדוזה.

==קישורים חיצוניים==

== הערות שוליים ==